ผส.ดันสังคมสูงวัย วาระชาติ รุกตั้งธนาคารเวลา
นางธนาภรณ์ พรมสุวรรณ อธิบดีกรมกิจการผู้สูงอายุ (ผส.) กระทรวงการพัฒนาสังคมและความมั่นคงของมนุษย์ (พม.) เปิดเผยว่า ตามที่ พล.อ.ฉัตรชัย สาริกัลยะ รองนายกรัฐมนตรี ได้มอบนโยบายให้ ผส.คิดใหม่ทำใหม่ และทำงานเชิงรุกในประเด็นเรื่องผู้สูงอายุ เนื่องจากในปี 2564 ประเทศไทยจะมีสัดส่วนประชากรสูงวัยต่อประชากรทั่วไปถึงร้อยละ 20 ผส. จึงได้กำหนดเป็น 11 ประเด็นเร่งด่วนที่จะดำเนินการ โดยจะผลักดันให้เห็นผลเป็นรูปธรรมภายในปี 2561 อาทิ การกำหนดให้สังคมสูงวัยเป็นวาระแห่งชาติโดยบูรณาการทุกหน่วยงานที่เกี่ยวข้องจัดทำแผนเสนอที่ประชุมคณะรัฐมนตรี (ครม.) ภายในเดือน ส.ค.นี้ จากนั้นเดือน ก.ย.จะเสนอ ครม.พิจารณาออกมาตรการลดหย่อนภาษีวงเงินไม่เกิน 5 หมื่นบาท สำหรับบุตรหลานที่ปรับปรุงบ้านเพื่อผู้สูงอายุในการปรับสภาพแวดล้อมชุมชนและบ้านให้ปลอดภัยกับผู้สูงอายุ,นางธนาภรณ์กล่าวด้วยว่า นอกจากนี้จะปรับเปลี่ยนกฎหมาย ระเบียบปฏิบัติ และข้อบังคับให้เอื้อต่อการทำงานด้านผู้สูงอายุ อาทิ ผลักดันกฎหมายเพื่อให้แรงงานมีหลักประกันรายได้หลังเกษียณร้อยละ 50 ของรายได้เดิม ปรับแก้นิยามผู้สูงอายุจากเดิม 60 ปีให้ขยายออกไป การจัดตั้งธนาคารเวลาที่จัดเก็บเวลาที่เราทำความดีกับผู้สูงอายุที่ต้องการความช่วยเหลือมาสะสม และใช้เมื่อเราเป็นผู้สูงอายุและต้องการความช่วยเหลือในอนาคต โดย ผส.จะเริ่มดำเนินการนำร่องบางพื้นที่ในชุมชนชนบทต่างจังหวัดและชุมชนเมืองในกรุงเทพฯที่มีความพร้อมในเดือน มิ.ย.นี้ เพื่อเป็นต้นแบบขยายผลไปยังพื้นที่อื่นๆต่อไป.
นางธนาภรณ์ พรมสุวรรณ อธิบดีกรมกิจการผู้สูงอายุ (ผส.) กระทรวงการพัฒนาสังคมและความมั่นคงของมนุษย์ (พม.) เปิดเผยว่า ตามที่ พล.อ.ฉัตรชัย สาริกัลยะ รองนายกรัฐมนตรีได้มอบนโยบายให้ ผส.คิดใหม่ทำใหม่
ธนาภรณ์ พรมสุวรรณ,กรมกิจการผู้สูงอายุ,สังคมสูงวัย,ผู้สูงอายุ,เกษียณอายุ,ข่าวทั่วไป